CELEX: 62021TN0354
Language: da
Date: 2021-06-17 00:00:00
Title: Sag T-354/21: Sag anlagt den 17. juni 2021 — ClientEarth mod Kommissionen

16.8.2021   
            
            
               DA
            
            
               Den Europæiske Unions Tidende
            
            
               C 329/36
            
         
      Sag anlagt den 17. juni 2021 — ClientEarth mod Kommissionen
      (Sag T-354/21)
      (2021/C 329/48)
      Processprog: engelsk
      
         Parter
      
      
         Sagsøger: ClientEarth AISBL (Bruxelles, Belgien) (ved advokaterne O. Brouwer, B. Verheijen og T. van Helfteren)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 7. april 2021 om afslag på aktindsigt i de ønskede dokumenter i henhold til forordning (EF) nr. 1049/2001 (1) og forordning (EF) nr. 1367/2006 (2) vedrørende status for gennemførelsen af fiskerikontrol i Frankrig og Danmark og eksistensen af pilotprojekter og traktatbrudssøgsmål i Den Europæiske Union vedrørende gennemførelsen af forordning (EF) nr. 1224/2009 (3), annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende dels om, at Kommissionen begik retlige fejl og anlagde åbenbare urigtige skøn, hvilket førte til fejlagtig anvendelse af undtagelsen for inspektioner, undersøgelser og revision i henhold til artikel 4, stk. 2, tredje led, i forordningen om aktindsigt (og artikel 6, stk. 1, i forordning (EF) nr. 1367/2006, dels om, at begrundelsespligten blev tilsidesat.
               
            
                  2.
               
               
                  Andet anbringende om, at Kommissionen med urette fandt, at der ikke forelå en mere tungtvejende offentlig interesse i udbredelse af de ønskede dokumenter.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
      
         (2)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13).
      
         (3)  Rådets forordning (EF) nr. 1224/2009 af 20.11.2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT 2009, L 343, s. 1).